Fushata e zgjedhjeve presidenciale në SHBA
Kandidatët Clinton dhe Trump përballen me sfida në 5 muajt e ardhshëm, para zgjedhjeve të nëntorit.
Donald Trump dhe Hillary Clinton në katër muajt e fundit u angazhuan në garën me rivalët brenda partive të tyre. Në pesë muajt që kanë mbetur deri në ditën e zgjedhjeve, ata do të përqëndrohen tek njëri tjetri, ndërsa luftojnë për postin e presidentit të ardhshëm të Shteteve të Bashkuara. Secili prej tyre përballet me sfida përpara zgjedhjeve të 8 nëntorit. Detyra më imediate e zonjës Clinton është të bindë përkrahësit e apasionuar të senatorit të Vermontit Bernie Sanders, që ta mbështesin atë, tani që ajo është kandidatja e Partisë Demokrate. - i tha Zërit të Amerikës Robert Smith, profesor i shkencave politike në Universitetin e San Franciscos. Tetë vjet më parë, zonja Clinton ishte në pozicionin që është sot zoti Sanders, pasi humbi garën me zotin Obama për emërimin e partisë. Ajo e ndihmoi zotin Obama në fushatën e tij për të mundur kandidatin republikan John McCain. Strategu i demokratëve Garry South thotë se zonja Clinton po ashtu duhet t'u japë votuesve një arsye për ta pëlqyer atë, ose të paktën që mos ta kundërshtojnë. ", - i tha ai Zërit të Amerikës. Garry South thotë se sfida për zotin Trump, është ai vetë: Prof. Robert Smith thotë se ai pret që Trump do të vazhdojë të bëjë atë që ka bërë gjatë zgjedhjeve paraprake, një fushatë "polarizuese dhe përçarëse": thotë Smith. Donald Trump po ashtu përballet me çështjen e bashkimit të partisë. Ai në fakt u bë i emëruari i partisë republikane për president më tepër se një muaj më parë, por udhëheqësit partiakë e mbështetën atë me vonesë, përfshirë Kryetarin e Dhomës së Përfaqësuesve Paul Ryan, i cili vetëm një javë më parë tha se do të votojë për zotin Trump. Figura të tjera të Partisë, si kandidati republikan për zgjedhjet presidenciale të vitit 2012 Mitt Romney, e kanë kundërshtuar hapur kandidaturën e zotit Trump. Miliona njerëz votuan në zgjedhjet paraprake të shteteve të tyre, por në nëntor do të votojnë një numër më i madh njerëzish. Kjo do të thotë që kandidatët do të duhet ta zhvendosin fokusin e tyre, nga përpjekja për t'ju drejtuar anëtarëve të partisë, tek ajo për tërheqjen e një audience jo aq partiake. thotë strategu i demokratëve Gerry South.